Gönguferðirnar á Madeira eru yfirleitt farnar á þægilegum stígum umvöfðum litríkum gróðri og blómaangan en gjarnan er gengið með fram gömlum árveituskurðum sem heimamenn nefna „ Levadas “ . Gönguferð á Madeira “ er án efa spennandi valkostur til þess að kynnast þessari fallegu eyju . Íslensk fararstjórn miðuð við lágmarksþátttöku 16 manns . Heimsferðir áskilja sér rétt til að breyta dagskrá ef á þarf að halda með tilliti til veðurs og annarra aðstæðna , að sjálfsögðu með heill farþega í fyrirrúmi . Ferðatilhögun Dagur 1 – Flogið til Madeira Beint flug til eyjunnar Madeira sem tilheyrir Portúgal . Flugtak kl. 08:30 , lending kl. 15:25 að staðartíma . Frá flugvellinum til hótelsins eru u.þ.b. 20 km. akstur . Gist er á 3 * hótelinu Do Carmo í 9 nætur m / morgunverði . Hótelið er vel staðsett í miðbæ Funchal skammt frá ráðhúsinu og aðeins í 14 mínútna göngufjarlægð frá strandlínunni . Á veitingastað hótelsins geta gestir notið matreiðslu heimamanna en á hótelinu er einnig bar þar sem boðið er upp á snarl og drykki . Á þaki hótelsins er sundlaug og sólbaðsaðstaða þar sem hægt er að hvíla lúin bein eftir langar göngur ! Í dag ætlum við að fara í fyrstu skipulögðu gönguna okkar . Við ökum í þetta skiptið til „ Maroços “ þar sem við ætlum að ganga í dölunum í kring um bæinn Machico . Svæðið er einstaklega fallegt enda er það þekkt fyrir blómadýrð sína , en hérna eru e.t.v. þúsundir af mismunandi blómategundum . Gangan byrjar í Marocos og endar í „ Ribeira Seca “ , um er að ræða 9 km göngu sem tekur ekki nema u.þ.b. 2,5 klst. en gangan er talin auðveld til meðalaerfið ( hækkun / lækkun 0 ) Við byrjum ferðina á að kynnast höfuðborginni Funchal . Þá er ekið upp í fjöllin til smábæjarins Monte , þar sem við skoðum kirkju staðarins en þaðan er ótrúlegt útsýni yfir borgina . Í lok ferðarinnar gefst farþegum tækifæri á að renna sér niður brekku á tágsleða en það er ekki á hverjum degi sem slíkt tækifæri gefst ( athugið sleðaferðin er ekki innifalin í verði / EUR 16. - á mann ) . Að lokum er komið við í vínkjallara þar sem farþegum gefst kostur á að bragða hinar ýmsu útgáfur af hinu fræga Madeira víni . Við byrjum daginn á að aka norður til svæðisins „ Queimadas “ en þar er umhverfið virkilega fallegt og margvíslegt . Við göngum í 12 km um skógi vaxið svæði og dali og sjáum á leið okkar litla gíga , fossa en einnig til sjós og fjalla . Gangan tekur u.þ.b. 5 klst og er talin auðveld – meðalerfið ( hækkun / lækkun 0 ) . Í dag er stefnan tekin eins langt austur og hægt er . Við ökum til sjávarþorpsins Canical ( 40 mín. akstur ) og þaðan ætlum við að ganga eftir tanganum til „ Ponta de Sao Louranco “ . Þar sem tanginn er ekki breiður þá sést vel til sjós bæði norðan megin og sunnan megin . Gengnir eru 7,2 km , gangan talin meðalerfið en hún tekur u.þ.b. 4 klst ( hækkun / lækkun 450 m. ) Eftir góðan morgunverð höldum við af stað í erfiðustu göngu þessarar ferðar . Við ökum norður til Vereda do Areeiro ( 1 klst. akstur ) og þar ætlum við að fara í göngu í fjöllum Madeira . Gengið er upp á toppinn Pico Ruivo en þegar þangað er komið munum við hvíla okkur og borða nesti . Lengd göngunnar eru 10,5 km ( tekur um 4 klst. ) en gengið er mikið bæði upp í móti sem sem og niður í móti og er gangan því talin erfið ( hækkun 820 m. / lækkun 790 m. ) . En erfiðið er vel þess virði því að útsýnið á leiðinni er frábært , sérstaklega ef um er að ræða sólríkan dag . Þeir sem treysta sér ekki með í þessa göngu geta notið tímans í Funchal .